Marie Kondo maak haar buiging op Netflix! - Goeie Huishouding
Tuis » Marie Kondo maak haar buiging op Netflix!
Marie Kondo maak haar buiging op Netflix!
Marie Kondo se koms na Netflix gaan wêreld-orde bring!
Marie Kondo, die ontrommelingsghoeroe, het 'n splinternuwe program op Netflix aangekondig waar sy individue gaan help om hulle lewe en huise deur middel van haar gewilde KonMari-metode te transformeer. Kondo het die KonMari-metode – 'n nuwe benadering tot ordeskepping gebaseer op Japannese waardes – ontwikkel waar individue hulleself met items omring wat vreugde inspireer.
Die skrywer van The Life-Changing Magic of Tidying Up het in Desember 2017 op die projek gesinspeel toe sy gesê het dat die "bekoring van opruim" in 'n splinternuwe reeks op 'n internasionale TV-platform gesien gaan word.
Op 14 Februarie het sy die nuus op haar sosialemediakanale aangekondig: "Valentynsdag-verrassing! Ek is baie opgewonde om aan te kondig dat ek die lewensveranderende bekoring van orde skep na 'n program op Netflix gaan bring waar ek individue wat 'n kruispad bereik het, gaan help om vreugde in hulle huise en lewe te skep.
"Ek is verheug oor hierdie geleentheid om bewustelike organisasie te inspireer en die KonMari-metode van opruim te deel. Tot dusver het my passie vir opruim met die jare verdiep. My missie wat by die opruim van my eie kamer begin het, het ontwikkel tot die opruim van my kliënte se huise tot Japan en nou die wêreld. Om individue te help om lewensveranderinge aan te bring en die proses deur hierdie vennootskap met Netflix te deel, is 'n opwindende manier om die bekroing van opruim na nog meer mense uit te dra."
'n Vrystellingsdatum is nog nie bekend nie, maar volgens Entertainment Weekly in die VSA sal die reeks uit agt episodes bestaan. "Marie het 'n ongelooflike wêreldwye beweging geskep wat persoonlike insig deur bewustelike organisasie inspireer," het Gail Berman, 'n uitvoerende vervaardiger van die program, in 'n verklaring gesê. "Individue ondergaan verstommende en hartroerende persoonlike reise deur Marie se benadering in hulle eie huise toe te pas, en ons is verheug dat ons saam met haar en Netflix kan werk om haar kennis en metodes te deel."